Jy moet tussen 18 en 31 jaar oud wees. Jy kan die agent al kontak wanneer jy 17 is, maar sodra die gesin met die MVV-aansoek (visum) begin, moet jy reeds 18 jaar oud wees.
Dit is nie noodwendig nodig om al die ondervinding te hê van kinders oppas wanneer jy ‘n agent vir die eerste keer kontak nie. Jy kan hierdie ervaring opdoen deur die loop van die jaar terwyl jy op jou dokumentasie wag.
Indien jy belangstel om as ‘n NEDSA Au Pair na Nederland te gaan moet jy die agent wat die naaste aan jou is, kontak. Sy sal met jou reël vir ‘n keuringsonderhoud.
Wil jy meer inligting hê? Lees gerus ons uitgebreide handleiding wat jou meer sal vertel oor die lewe van ‘n au pair in Nederland.